Dept. sal aanhou veg ná skole-uitspraak | Maroela Media
Panyaza Lesufi, LUR vir onderwys in Gauteng, het gesê sy departement is bereid om die saak teen die omskakeling van skole van enkelmedium na parallelmedium tot in die konstitusionele hof te beveg.
Lesufi het tydens 'n mediakonferensie gesê sy departement sal poog om die saak direk na die konstitusionele hof te verwys. Dit volg nadat die hooggeregshof in Johannesburg gelas het dat die departement skole se taal- en toelatingsbeleid in ag moet neem in die aansoekproses om toelating van leerders vir 2016.
Volgens Lesufi het regter Gregory Wright 'n fout gemaak in sy uitspraak. Hy het gesê die departement het 'n probleem daarmee dat skole hul eie taal- en toelatingsbeleid in ag kan neem. "Dit is strydig met regulasie 7 van die toelating van leerders tot openbare skole, wat duidelik die kriteria stel wat skole moet oorweeg wanneer hulle die onderskeie waglyste opstel."
Lesufi het gesê die departement wil dit duidelik maak dat geen skool 'n leerder sal uitsluit op grond van taal nie. "Die reg tot onderwys is een van die mees fundamentele regte in die Grondwet, en indien enige skool strydig met die Grondwet optree in die toepassing van sy taal- en toelatingsbeleid, moet dié beleid buite rekening gelaat word."
Lesufi het gesê al beslis al die howe teen die departement, sal toekomstige generasies weet dat mense probeer het om Suid-Afrika nierassig te maak. "My kinders en my kleinkinders sal nooit oor ons grafte urineer nie. Hulle sal voortgaan om te veg tot hulle wen."
Natuurlik sal Lesufi appelleer ! Appelsake kos geld en die belastingbetaler gaan daarvoor betaal.
Ek wens net dat die howe 'n waarskuwing rig aan die Lesufis van hierdie wereld–verloor die saak n jy betaal uit jou eie sak !
Die grondwet se immers in Art 9.1. almal is gelyk voor die reg–as Fedsas sy eie koste moet dra–so ook die department !
Jaloesie is 'n verterende vuur.Alles wat tot niet gaan en nog afgebreek moet word het sy oorsprong in jaloesie.Ek kan nie daarom mag jy nie.Hoeveel suksesvolle nuwe skole,hospitale,paaie.treine ens gebou in 20 jaar?Net 'n paar in 20 jaar, met al die geld en kennis tot hul beskikking.Dit is net jaloesie.Dit is so goed ons ploeg die tartam om omdat die mense van Kenia en Somalie so goed is in die 3000 meter en altyd wen.Belaglik!
Interessant hoe daar gesê word : dat geen kind uitgesluit sal word op grond van taal nie
En dan oomblikke later 'ons sal veg om SA skole nie-rassig te maak.
Wat het taal met ras te doen? Ek is nie bewus van skole wat ras as toelatings vereiste het nie? Bloot skole wat vereis dat leerders die taal van onderrig moet kan verstaan…